Vestfold Flatbrødfabrik

Vestfold Flatbrødfabrik, kjent som Korni, var en flatbrødfabrikk på Barkåker i Tønsberg kommune. Bedriften ble grunnlagt i 1919 av Nils Halvorsen Norheim og hans to sønner, Harald og Olaf. Halvorsen mottok i 1934 Kongens fortjenstmedalje for sitt arbeid med automatisert flatbrødbaking. Kavli, som var samarbeidspartner siden 1924, overtok eierskapet over bedriften i 1984. I 2013 ble fabrikken nedlagt og produksjonen flyttet utenlands.

Korni var også navnet på fabrikkens hovedprodukt: et flatbrød laget av rug, sukker, salt og vann. Oppskriften er uforandret siden 1947.

Ved årsskiftet 2012/2013 overførte O Kavli AS produksjonen av kjeks til Latvia, og samme sommer ble flatbrødproduksjonen flyttet til Tyskland. Virksomheten hos Vestfold Flatbrødfabrikk på Barkåker ble nedlagt, og 61 mål eiendom og bygninger på til sammen 9300 kvadratmeter ble lagt ut for salg.

Referanser

Litteratur
"Vestfold flatbrødfabrik a-s 1919-1969" (Tønsberg Aktietrykkeri. Utgitt i samarbeid med Tønsberg og Omland Turistutvalg.

Eksterne lenker
 Produksjonsprosessen, dokumentert av Norsk Teknisk Museum 
 Vestfold Flatbrødfabrik i Sem og Slagen bygdebok
 Produktbeskrivelse

Selskaper etablert i 1919
Selskaper opphørt i 2013
Næringsliv i Tønsberg
Norske næringsmiddelprodusenter
1919 i Norge